ბრიჯიტ ფონდა

ბრიჯიტ ჯეინ ფონდა ( 27 იანვარი, 1964, ლოს-ანჯელესი, აშშ) — ამერიკელი მსახიობი. ბრიჯიტ ფონდა დაიბადა ლოს-ანჯელესში ( კალიფორნია), ამერიკის შეერთებული შტატები მსახიობის ოჯახში. მისი ოჯა­ხის ყვე­ლა წევ­რი, წი­ნაპ­რე­ბი მსა­ხი­ო­ბე­ბი იყ­ვნენ: ბაბუა გახლდათ ცნობილი  მსახიობი ჰენრი ფონდა, მამა — მსახიობი პიტერ ფონდა, მამიდა — მსახიობი ჯეინ ფონდა. დედა — სიუზან ჯეინ ბრიუერი მხატვარი იყო. გოგონას სახელი მსახიობ მარგარეტ სულავანის ქალიშვილის, ბრიჯიტ ჰეივორდის პატივსაცემად დაარქვეს. მისი დედის ბებია, მერი სვიტი, ცოლად გაჰყვა ბიზნესმენ ნოა დოტრიხს. მშობლები განქორწინდნენ და მამა ხელახლა დაქორწინდა პორტია რებეკა კროკეტზე, რომანისტისა და სცენარისტის თომას მაკგუენის ყოფილ მეუღლეზე. მეორე ქორწილის შემდეგ ბრიჯიტს და მის ძმა ჯასტინს (დ. 1962 წ.) ნაკლებად ჰქონდათ კონტაქტი მამასთან და მის ოჯახთან. ბრიჯიტ ფონდას კინოდებიუტი შედგა ხუთი წლის ასაკში. იგი პირველად გამოჩნდა ეკრანზე მამასთან ერთად Easy Rider-ში. ფილმში იგი თამაშობს პატარა გოგონას ჰიპების კომუნაში, რომელსაც პიტერ ფონდა და დენის ჰოპერი სტუმრობდნენ ამერიკის შეერთებული შტატებში მოგზაურობის დროს.ერთ-ერთ ინტერვიუში ბრიჯიტ ფონდა ამბობდა: მისი მეორე როლი იყო უსიტყვო როლი 1982 წელს გადაღებულ ფილმში „პარტნიორები“. მსახიობის პირველი შესამჩნევი გამოჩენა შედგა ფილმში“ სკანდალი“, სადაც მთავარ როლს ჯონ ჰარტი ასრულებდა. 1990 წელს მსახიობმა შეასრულა ჟურნალისტის როლი „ნათლიას“ ტრილოგიის მესამე ნაწილში.  თეატრსა და კინოში რამდენიმე უმნიშვნელო როლის შემდეგ, იგი მთავარ როლზე მიიწვიეს ფილმში "მარტოხელა თეთრი ქალი". ბრიჯიტმა დაიმსახურა კრიტიკოსების დადებითი შეფასებები. ბრიჯიტ ფონდა 1997 წელს  თვითმფრინავში რეჟისორ კვენტინ ტარანტინოსთან, ერთად იმგზავრა, რომელმაც შესთავაზა პლაჟის გოგონას როლი ფილმში „ჯეკი ბრაუნი“. მსახიობს აგრეთვე შესთავაზეს მთავარი როლი სატელევიზიო სერიალში „ელი მაკ ბილი“ (როლი მოგვიანებით შეასრულა კალისტა ფლოკჰარტმა) მაგრამ უარი განაცხადა, ვინაიდან გადაწყვიტა  კინოკარიერაზე კონცენტრირება. 2003 წელს ბრიჯიტი ავა­რი­ა­ში მოჰ­ყვა და სე­რი­ო­ზუ­ლი და­ზი­ა­ნე­ბა მი­ი­ღო. სწო­რედ ამან უბიძ­გა მას სამ­სა­ხი­ო­ბო კა­რი­ე­რის­თვის წერ­ტი­ლი და­ეს­ვა. ამას­თან, სურ­და ვა­ჟის აღ­ზრდა­ში აქ­ტი­უ­რად მი­ე­ღო მო­ნა­წი­ლე­ო­ბა. მსა­ხი­ო­ბი ბრი­ჯიტ ფონ­და სა­ზო­გა­დო­ე­ბის წი­ნა­შე 12 წე­ლია არ გა­მო­ჩე­ნი­ლა. 12-წლი­ა­ნი პა­უ­ზის შემ­დეგ კი პა­პა­რა­ცებ­მა მისი კად­რებ­ზე აღ­ბეჭდ­ვა რამ­დე­ნი­მე დღის წინ, მსა­ხი­ო­ბის 58-ე და­ბა­დე­ბის დღე­ზე მო­ა­ხერ­ხეს. ბრი­ჯიტს სათ­ვა­ლე ეკე­თა, სპორ­ტუ­ლად ეცვა. მას თან ახ­ლდა 17 წლის ვაჟი, ოლი­ვე­რი. 2003 წლის 29 ნოემბერს იგი დაქორწინდა კომპოზიტორ დენი ელფმანზე. 2005 წლის იანვარში მათ შეეძინათ ვაჟი — ოლივერი. ქორწინების შემდეგ ბრიჯიტ ფონდა აღარ გამოჩენილა ეკრანზე. 1990 წელი— ოქროს გლობუსი — საუკეთესო მეორეხარისხოვანი მსახიობი ქალი (შესრულებული როლისთვის ფილმში "სკანდალი") 1997 — ემი — საუკეთესო მეორეხარისხოვანი მსახიობი ქალი მინისერიალში ან ფილმში (შესრულებული როლისთვის ფილმში "ბინდის შუქში") 2002 წელი — ოქროს გლობუსი — საუკეთესო მსახიობი ქალი მინისერიალში და სატელევიზიო ფილმში (შესრულებული როლისთვის ფილმში "უჩვეულო ბავშვი") Collier Peter (1991). The Fondas: A Hollywood Dynasty Putnam. ISBN 0-399-13592-8. ბრიჯიტ ფონდა კინოფილმების ინტერნეტ-მონაცემთა ბაზა (ინგლისურ ენაზე) ↑ Haldeman, Peter (November 30, 2003). "Peter Fonda's Easy Ride". Architectural Digest. Retrieved ↑ "Bridget Fonda biography". TV Guide. Retrieved April 2, 2011. ↑ "Lee Strasberg Theatre and Film Institute". Retrieved May 14, 2016. ↑ Li, David K. (February 28, 2003). "BRIDGET FONDA SURVIVES CAR-WRECK ORDEAL". New York Post. Retrieved September 24, 2020. ↑ Bicks, Emily (August 17, 2019). "Where Is Peter Fonda's Daughter Bridget Fonda Now?". Heavy.com. Retrieved August 13, 2020. ↑ Steven W. Silverman (December 4, 2003). "PASSAGES: Bridget Fonda's Boingo Wedding". People Magazine. Retrieved April 8, 2011. ↑ "Sunday Classics: "Easy Rider"". atthecinema.net. Archived from the original on April 12, 2016. Retrieved April 13, 2016. ↑ "Bridget Fonda Emmy Nominated". Emmys.com. Retrieved May 29, 2012.